Gribouille (film)
Gribouille je francusko-njemački igrani film snimljen 1937. godine u režiji Marca Allegreta. Po žanru je mješavina komedije i melodrame, a temelji se na istoimenoj priči Marcela Acharda koji je također sudjelovao na pisanju scenarija. Glavni lik, koga tumači Raimu, je vlasnik trgovine biciklima koji služi kao član porote na suđenju siromašnoj, all lijepoj djevojci (čiji lik tumači Michèle Morgan), koja je optužena za ubistvo ljubavnika. Radnja prikazuje kako, sažalivši se nad njenom sudbinom, uspijeva druge članove porote nagovoriti da je oslobode, te je potom poziva u svoj dom, a što će izazvati niz komplikacija sa ukućanima. 17-godišnjoj Morgan je to bio prvi filmski nastup; ulogu je dobila zahvaljujući tome što je Allegret slučajno opazio i bio impresioniran njenom ljepotom. Gribouille je postigao izuzetan uspjeh, te je omogućio Morgan da tokom sljedeće dvije decenije bude jedna od najvećih zvijezda francuske kinematografije.

U Hollywoodu je 1940. godine snimljen remake pod naslovom The Lady in Question.

Uloge
Raimu ... Camille Morestan 
Michèle Morgan ... Natalie Roguin 
Gilbert Gil ... Claude Morestan 
Jean Worms ... predsjednik 
Julien Carette ... Lurette 
Marcel André ... državni tužilac 
Jacques Grétillat ... branitelj
Jacques Baumer ...  Marinier 
René Bergeron ... Kuhlmann
Nicolas Rimsky ... taksist

Izvori

Vanjske veze
Gribouille at Films de France

Francuski filmovi
Njemački filmovi
Filmske komedije
Dramski filmovi
Pravosudni filmovi
Authority control 2